- YƐSÃÃ
- ←
- 122
- →

122
Kunɑɑtí mbonɛ̀ Sedisɑdɛmmu
1 Dɑfiti yɛ̀nfɛ̀ bɛ̀ ɔ̃ ndiè nfɛ̀ kɛ kɔri Kuyie ncĩ́ɛ̃̀tɛ̀.
Kɛ̀ bɛ̀ ǹ nɑ̀kɛ́ kɛ yĩ:
Ti kɔtɛ ti Yiɛ̀ nKuyie ncĩ́ɛ̃̀tɛ̀.
Dɛ̀ ɔ̃ nni nɑɑtimu.
2 Sedisɑdɛmmu ti cómmú ɑ bòrì ndi.
3 A mɑɑ́ kɛ wennimu kɛ̀ kuduotí kperíkù dɑ fitɛ́.
4 Iwuɔ ndɛ nkɔrìní,
ti Yiɛ̀ nKuyie nkó iwuɔ,
kɛ dɛ́úkùnko ti Yiɛ̀ nKuyie nkù bɛ̀ nɑ̀kɛ́ kɛ yɛ̃ mbɛ̀ ndɔɔrimɛ̀.
5 Dɑfiti yɑɑ̀bí kó yɛkpɑ̀ɑ̀tìkɑ̀rɛ̀ bo fɔ̃́ɔ̃̀ miɛkɛ,
bɛ̀ dɛ nkɑrì kɛ bekù.
6 Ti mɔ́ú tì Kuyie ntiì tu
kunɑɑtí bo mbonɛ̀mɛ̀ fɔ̃́ nSedisɑdɛmmu,
bɛ̀ɛ̀ dɑ dɔ́ kɛ̀ bɛ̀ nkɑrì bɑ̀mmùù.
7 Kunɑɑtí mbo Sedisɑdɛmmu miɛkɛ,
kɛ̀ bɛ̀ nkɑri sicɛ̃́ĩ kɛ̀ tìmɑtì í bɛ̀ kɔɔ́nnɛ̀.
8 N kɔbɛ nɛ̀ n nɛ́pobɛ̀ kpɛ́í nte,
kɛ̀ n tú kunɑɑtí mbo ɑ miɛkɛ.
9 Ti Yiɛ̀ nKuyie n tũ nkù kó tɛcĩ́ɛ̃̀tɛ̀ tɛ̀ɛ̀ bo ɑ miɛkɛ
tɛɛ̀ kpɛ́í n te kɛ̀ n dɔ́ diwɛ̀ì mbo ɑ miɛkɛ.

- YƐSÃÃ
- ←
- 122
- →

© 2001 SIM International