- YƐSÃÃ
- ←
- 114
- →

114
Isidɑyɛɛribɛ sèńtɛ́mɛ̀ dɑ̀mɛ́ɛ̀rì tipèntì kou
1 Isidɑyɛɛribɛ yɛ̀ dìì mɔ̀nnì Esibiti,
Sɑkɔbu yɑɑ̀bí yɛ̀ dìì mɔ̀nnì bɛkpɑ́kpɑ̀rìbɛ̀ tenkɛ̀.
2 Kɛ̀ Sudɑɑ wuɔ nni ntú ku kɔbɛ mbɛ,
kɛ̀ Isidɑyɛɛribɛ tu kù te bɛ̀.
3 Kɛ̀ dɑ̀mɛ́ɛ̀rìi bɛ̀ yɑ̀ kɛ́cokɛ́.
Kɛ̀ Suditɛ̃ɛ̃ kó mɛniɛ mbótí.
4 Kɛ̀ yɛtɑ̃rɛ̀ ḿpuù yɛpedɑkɛ̀ kɔ̃mɛ,
kɛ̀ sitɑ̃ɑ̃́ puù yɛbɔdɑkɛ̀ kɔ̃mɛ.
5 Dɑ̀mɛ́ɛ̀rì ɑ cokùnɛ̀ bɑ?
Fɔ̃́ nSuditɛ̃ɛ̃ dɛ̀ dòmmɛ kɑ̀ɑ niɛ mbòtí?
6 Díndi yɛtɑ̃rɛ̀ dɛ̀ dòmmɛ kɛ̀ di puù yɛpedɑkɛ̀ kɔ̃mɛ?
Sitɑ̃ɑ̃́ bɑ nte kɛ̀ di puù yɛbɔdɑkɛ̀ tɛ̃mɛ̀?
7 Kɛtenkɛ̀ ɑ kɔ̃̀ntì nhɑu ti Yiɛ̀ nKuyie nyììkɛ̀,
kunku Sɑkɔbu do tũ nkù
8 Kuù ɔ̃ɔ̃ ceetɛ dipèrì borɛ̀ kɛ̀ dɛ̀ɛ nɑɑ́ ndibinni,
kutɑ̃ɑ̃́ duɔ́ dɛ̀ kɛ̀ dɛ̀ɛ nɑɑ́ nkukó.

- YƐSÃÃ
- ←
- 114
- →

© 2001 SIM International