- YƐSÃÃ
- ←
- 93
- →

93
Kuyie nkuù tu okpɑ̀ɑ̀tì
1 Kuyie nkuù tu okpɑ̀ɑ̀tì, tikpɑ̀tì tiì tu ku kó diyɑɑ̀bòrì,
kɛ̀ muwɛ̃rímú tú ku nɑɑ̀kɔ̃̀nfɛ̀.
Dɛɛ̀ te kɛ̀ kɛtenkɛ̀ fìíkú bɛ́ù bɑ́ kɛ í nɑmpú.
2 Ti Yiɛ̀ nKuyie, ɑ kpɑ̀tì í mɔkɛ tì ketɛ́ dɛ̀ tì mɛ nyí mɔkɛ kumɑ̀nku.
A bo nɛ̀ dimɔ̀nnì ndi kɛ yó mbo sɑ̃́ɑ̃̀.
3 Ti Yiɛ̀ nKuyie nyikó mpíɛmmu kɛ uuti,
kɛ̀ yɛnɛ́fĩ̀nfĩ̀rɛ̀ iiti,
kɛ̀ kutoweku dɑ́ɑ́tí.
4 A mɛ ndɛumu kɛ pɛ̃ɛ̃tɛ́ mɛniɛ nkó kunɔɔdoo,
kɛ pɛ̃ɛ̃tɛ́ dɑ̀mɛ́ɛ̀rì kó yɛnɛ́fĩ̀nfĩ̀rɛ̀.
Ti Yiɛ̀ nKuyie nhɑ bomu nkɛĩ́nkɛ̀ kɛ pɛ̃ɛ̃tɛ́ dɛndɛ kó dimɑ̀ɑ̀.
5 Ti Yiɛ̀ nKuyie nhɑ kuɔ́ tú imɔ́mmɔnyi nyi,
ɑ cĩ́ɛ̃̀tɛ̀ sɑ̀mu kɛ yóó nsɑ̀ sɑ̃́ɑ̃̀.

- YƐSÃÃ
- ←
- 93
- →

© 2001 SIM International